b"\n_START_ARTICLE_\nDescobrir el Pa\xc3\xads de Mai M\xc3\xa9s\n_START_SECTION_\nArgument\n_START_PARAGRAPH_\nSir James Matthew Barrie \xc3\xa9s un escriptor d'obres de teatre. Quan les seves obres ja no reben bones cr\xc3\xadtiques decideix escriu-re'n una de nova. Mentre era al parc coneix Sylvia Llewelyn-Davies i els seus fills, Peter, Jack, George i Michael. Peter era l'\xc3\xbanic dels tres a qui no li agradava gaire en James. Barrie crea una gran amistat amb la fam\xc3\xadlia, per\xc3\xb2 no \xc3\xa9s ben vista per la seva muller Mary ni per la mare de la Sylvia._NEWLINE_L'escriptor i la fam\xc3\xadlia passen un magn\xc3\xadfic estiu plegats en el qual els nois i ell mateix aprenen moltes coses junts. Especialment Peter, amb qui Barrie crea un gran lligam d'amistat, inseparable. Un cop, al camp, de passeig, Sylvia comen\xc3\xa7a a tossir descontroladament i es descobreix que t\xc3\xa9 un problema pulmonar, per\xc3\xb2 decideix no sotmetre's a medicacions ni tractaments._NEWLINE_L'esposa de James es cansa d'haver de compartir el seu marit amb una altra fam\xc3\xadlia i decideix deixar-lo. Sylvia empitjora r\xc3\xa0pidament, arribant a un punt en qu\xc3\xa8 ja no hi havia gaires esperances._NEWLINE_Barrie escriu una extraordin\xc3\xa0ria obra inspirada en les seves experi\xc3\xa8ncies juntament amb la fam\xc3\xadlia de Sylvia, essent Peter el protagonista de la hist\xc3\xb2ria. L'obra fou tot un \xc3\xa8xit, captivant el p\xc3\xbablic amb la fantasia i originals personatges._NEWLINE_La salut de Sylvia no mostra cap canvi. La nit de l'estrena el senyor Barrie va a buscar-la, a demanar-li que deixi de fingir que res no passa. Per\xc3\xb2 ella li fa entendre que la seva hora est\xc3\xa0 arribant i ja no hi ha remei. Aix\xc3\xad \xc3\xa9s com un dia George li demana a la seva mare que baixi al living i all\xc3\xa0 es troba amb la mateixa obra, a casa. Al final, com un tel\xc3\xb3 es despr\xc3\xa8n de la paret de la casa i darrere d'ell es troba Neverland. Sylvia hi entra; all\xc3\xa0 \xc3\xa9s on mor, dibuixant aquesta mort darrere d'una estan\xc3\xa7a eterna a Neverland. James i la senyora Llewelyn-Davis comparteixen la tutela dels fills de Sylvia."